Mo ditsong di le dintsi, badiri ba ba dinatla le ba ba dirang tiro ya bone ka kelotlhoko ba a tlotliwa le go tseelwa kwa godimo. Ka gone, leka go dira gore o tlotliwe ka go dira tiro ya gago sentle ka botlalo. Nna motho yo o ka tshepiwang le yo o ikanyegang. Seno ga se bolele gore o leke go dira tiro nngwe le nngwe kwantle ga diphoso. Mosadi mongwe yo o neng a tshwarwa makgwakgwa kwa tirong moragonyana o ne a dumela gore le ene o ne a ikgakaletsa dilo. A re: “Ke ne ke batla go nna motho yo o sa direng diphoso.” Mosadi yono o ne a simolola go lemoga gore ga go kgonege gore motho a ka dira dilo kwantle ga go dira diphoso ka go bolela jaana: “Ke modiri yo o molemo, mme ga go bolele gore ke batle go dira sengwe le sengwe kwantle ga go dira diphoso.”